Neneh Cherry

Neneh Cherry (* 10. marec 1964, Štokholm, Švédsko, rodným menom Neneh Marianne Karlsson), je švédska speváčka, skladateľka, rapperka a príležitostne tiež dídžejka a rozhlasová moderátorka. Bola dvakrát nominovaná na cenu Grammy a získala cenu európskej MTV. Neneh úspešne zmiesila hip hop s inými žánrami, popularitu jej však priniesli tiež niektoré z jej mainstreamových skladieb. 

 Život 
Cherry sa narodila ako Neneh Marianne Karlsson, jej otcom je Amahdu Jah, obchodný cestujúci pôvodom zo Sierra Leone a matkou Monika Karlsson, švédska maliarka a návrhárka známa ako Moki Cherry. Jej spievajúcimi nevlastnými súrodencami sú Titiyo Jah a Eagle-Eye Cherry. Od malička ju vychovával nevlastný otec Don Cherry a tak Neneh neskôr prevzala jeho meno. 

Detstvo Neneh prežila v malom švédskom mestečku Hässleholm. O svojom detstve Neneh hovorí: "Moja matka je Švédka a je umelkyňa. Je to úžasná žena. Keď som bola dieťa a ona študovala design, brávala ma so sebou v koši!" Neneh Cherry Online - Bio!
Potom, čo matka Monika stretla Dona, rodina ho doprevádzala pri jeho cestách naprieč Európou a Severnou Amerikou. Začiatkom 70. rokov sa rodina usadila v malom byte na East 9th Street v New Yorku. Monika žije stále v New Yorku a máva výstavy v popredných galériách ako v New Yorku, tak v Štokholme.

Cherry začala spievať v post-punkovej skupine Rip Rig & Panic. V roku 1983 si Neneh vzala bankového agenta Bruce Smitha a toho istého roku sa im narodila dcéra Naima. Manželstvo však nebolo šťastné a v roku 1984 bolo ukončené. V roku 1987 Neneh stretla na londýnskom letisku Heathrow hudobného producenta Camerona McVeya. Obidvaja boli na ceste do Japonska, kde sa mali ako modely zúčastniť akcie londýnskeho návrhára Raya Petriho Buffalo Posse. V roku 1990 sa vzali a spolu majú dcéry Tyson (1989) a Mabel (1996). Ich vzťah je aj pracovný: Ray je producentom a spoluautorom jej prvého albumu "Raw Like Sushi" a spoločne pôsobia v hudobnej skupine CirKus. 

Dcére Naime sa roku 2004 narodil syn Louis Clyde Flynn Love a Neneh sa stala babičkou.

Rodina žila v rôznych kútoch Európy a nielen tam. V roku 1993 sa presťahovali do Španielska, kde zostali do roku 1999. V roku 1995 sa nakrátko presťahovali do New Yorku, kde si v Brooklyne kúpili dom. Krátko na to sa však stali obeťami ozbrojeného prepadnutia a tak sa rodina sťahovala znovu, tentokrát do Londýna. Neskôr sa vrátili do rodného domu Neneh v Hässleholme.
Dnes striedavo obývajú svoje domy pri Malmö, Štokholme a Londýne.

V rozhovore pre denník The Guardian priznala bisexuálnu orientáciu.http://www.guardian.co.uk/theobserver/2004/may/09/featuresreview.review

 Ocenenia a iné úspechy 
 Za skvelý výkon v skladbe "Buffalo Stance" bola Neneh nominovaná v roku 1990 na cenu Grammy v kategórii objav roku. Nakoniec titul získali Milli Vanilli, ktorým však bolo ocenenie odobraté potom, čo sa ukázalo, že skladby nespievali oni.

 Druhú nomináciu na Grammy získala v roku 1994 za duet s Youssou N’Dour - „7 Seconds“. Singel bol celosvetovo veľmi úspešný, ale cenu Grammy jej nepriniesol.

 Roku 1995 vyhráva cenu európskej MTV. Pieseň „7 Seconds“ je vyhlásená najlepšou skladbou roka.

 Diskografia 
 Single 
RokNázovUmiestnenieAlbum<small>UK<small>U.S.<small>U.S. Dance<small>AUS<small>NZ<small>GER<small>NL<small>SWI1987"Slow Train To Dawn"  (spolu s The The) 64———————Infected (album)1989"Buffalo Stance"3312114212Raw Like Sushi"Manchild"5——5142—4"Kisses on the Wind"2081952823—9"Heart]"—73—91————"Inner City Mama"31———15——171990"I've Got You Under My Skin"25——613223—25Single Only1992"Money Love"23——8531———Homebrew1993"Buddy X"35434———23—1994"7 Seconds"  (spolu s Youssou N’Dour) 398—37321Man1995"Love Can Build a Bridge"  (spolu s Cher, Chrissie Hynde a Erikom Claptonom) 1————624121Single Only1996"Woman"9——1735522212Man"Kootchi"38———————1997"Feel It"68———————1999"Buddy X '99"  (spolu s Dreem Teem) 15———————Single Only2000"Long Way" Around  (spolu s Eagle-Eye Cherry) 48—————8145Living In the Present Future2003"Braided Hair" (1 Giant Leap uvádza Neneh Cherry & Speech) 78—————96—1 Giant leap2006"Kids With Guns"  (spolu s Gorillaz) 27——31—97——Demon Days

 Albumy 
RokNázov<small>UK<small>U.S.<small>AUS<small>GER<small>SWE1989Raw Like Sushi240301031992Homebrew27—49—291996Man16—1020222006Laylow (spolu s kapelou CirKus)?????2008Medicine (spolu s kapelou CirKus)?????

 Referencie 



 Externé odkazy 
 Neneh Cherry Online - Životopis a fotografie
 The Slits remember Neneh And Don Cherry

Kategória:Švédske hiphopové speváčky
Kategória:Švédske reperky
Kategória:Švédski dídžeji
Kategória:Švédski rozhlasoví moderátori
Kategória:Švédske osobnosti sierraleonského pôvodu
Kategória:Osobnosti zo Štokholmu